
Құрметті депутаттар!

Сіздің депутаттық сауалды қарап, мынаны хабарлаймын.
Мемлекеттік қызметшілердің еңбегіне ақы төлеуге қатысты
2018 жылдан бастап пилоттық режимде 7 мемлекеттік органда (МҚІА, СҚА, Әділетмині, Астана, Алматы, Шымкент және Маңғыстау облыстары әкімдіктері) факторлы-балдық шкалаға негізделген мемлекеттік әкімшілік қызметшілерге еңбекақы төлеудің жаңа жүйесі апробациядан өтті. 
2021 жылғы 1 шілдеден бастап еңбекақы төлеудің жаңа жүйесіне жергілікті атқарушы органдарды толық көшіру қамтамасыз етілді.
Орталық мемлекеттік органдарды еңбекақы төлеудің жаңа жүйесіне көшіру 2022 жылғы 1 қаңтардан бастап 2024 жылдың 1 қаңтары 
кезең-кезеңімен жүзеге асырылуда.
Еңбекақы төлеудің жаңа жүйесі бойынша мемлекеттік қызметшілердің еңбекақысы лауазымдарды деңгейлер мен функционалдық блоктар (А, В, С) бойынша бөлу және еңбекақы төлеу схемалары негізінде белгіленеді.
Бұл ретте әрбір лауазым мынадай: білім деңгейі, құзыреті және жұмыс тәжірибесі, шешілетін мәселелер саласы және олардың күрделілік дәрежесі, мемлекеттік органның қызмет нәтижелеріне әсер ету дәрежесі факторлары бойынша бағаланды. 
Мысалы, әкімшілік лауазымдар деңгейлер мен функционалдық блоктар бойынша бөлінген (жоғары басшы персонал – «А» корпусы),«А» (негізгі персонал), «В» (көмекші персонал) және «С» (қосалқы персонал).
Анықтама ретінде: «А» функционалдық блогына лауазымдық өкілеттіктері стратегиялық мақсаттар мен міндеттерге қол жеткізуге және іске асыруға, шешімдерді дайындауға, мемлекеттік саясатты айқындауға және іске асыруға тікелей әсер ететін қызметкерлер жатады;
«В» функционалдық блогына лауазымдық өкілеттіктері стратегиялық мақсаттар мен міндеттерге қол жеткізуге және іске асыруға, шешімдерді дайындауға, мемлекеттік саясатты айқындауға және іске асыруға жанама әсер ететін қызметкерлер жатады;
«А» және «В» блоктарына енгізілмеген қызметкерлер «С» функционалдық блогына жатады.

Мемлекеттік органдар функционалдық блоктар бойынша бөлуді олардың алдында тұрған басым міндеттерге байланысты дербес жүзеге асырылады.
Мемлекеттік қызмет істері агенттігі (бұдан әрі – МҚІА) мемлекеттік органдарды жоспарлы тексерулер кезінде блоктар бойынша лауазымдарды бөлудің объективтілігін тексереді.
Жалақы схемасы бойынша саяси лауазымдар – 11 деңгейге, әкімшілік лауазымдар – 15 деңгейге топтастырылған.
Еңбекақы төлеудің жаңа жүйесін енгізу орталық пен өңірлердің атқарушы буындарының арасындағы жалақысының айырмашылығын азайтуға, мемлекеттік қызметтің тартымдылығын арттыруға, кадр тұрақтылығын қамтамасыз етуге, сыбайлас жемқорлық пен этикалық құқық бұзушылықтардың санын азайтуға мүмкіндік берді.
МҚІА ақпараты бойынша мемлекеттік органдарда еңбекақы төлеудің жаңа жүйесін енгізу келесі нәтижелерді көрсетті:
1) кадрлардың ауысуы 1,6 есе қысқарды (2020 жылы – 4,5%, 2021 жылы – 4,3%, 2022 жылы – 2,7%);
2) сыбайлас жемқорлық құқық бұзушылық жасағаны үшін жұмыстан босатылған мемлекеттік қызметшілердің саны 2 есеге қысқартылды 
(2020 жылы – 82, 2021 жылы – 49, 2022 жылы – 44);
3) шетел білімі бар үміткерлерді қабылдау 43%-ға, Академия түлектері – 31%-ға, ғылыми дәрежесі бар үміткерлер саны – 2 есеге ұлғайды.
Қазіргі таңда Президент Әкімшілігінің тапсырмасы бойынша ақшалай ынталандыру тетіктерін жетілдіруге және мемлекеттік қызметшілердің төменгі атқарушы лауазымдарының жалақысын арттыруға бағытталған жаңа тәсілдер әзірленуде.

Әлуетті блок қызметкерлерінің еңбегіне ақы төлеуге қатысты 
Үкімет әлуетті органдардың қызметкерлері мен әскери қызметшілеріне еңбекақы төлеудің жаңа жүйесінің жаңа тәсілдерін әзірлеуде.
Бүгінгі күні әлуетті органдардың лауазымдары деңгейлер мен санаттар бойынша бөлінген, лауазымдық жалақының өзара байланысты бірыңғай кестесі әзірленген.
Бұл ретте мақсаттардың бірі болып еңбекақы төлеудегі теңгерімсіздікті жою және теңдестірілген еңбекақы жүйесіне көшу табылады. 
Бюджетке жүктемені болдырмау мақсатында әлуетті органдардың жаңа жүйеге 2024 жылдан бастап кезең-кезеңімен көшіру жоспарлануда.
Қазіргі уақытта мемлекеттік органдар қаржылай қажеттілікті есептеуде. 



Квазимемлекеттік сектор жұмыскерлеріне еңбекақы төлеуге қатысты
Үкімет квазимемлекеттік секторды (бұдан әрі – КМС) реформалау туралы заң жобасын әзірледі.
Заң жобасы шеңберінде түзетулер енгізу көзделуде, оған сәйкес КМС субъектілері ретінде өз қызметінен кіріс алу мақсатында құрылған экономикалық ұйымдар ғана қарастырылады.
Сонымен бірге, қолданыстағы заңнамаға сәйкес мемлекеттік кәсіпорындардың жұмыскерлері азаматтық қызметшілер санатына жатқызылады.
Анықтама ретінде: Ұлттық статистика бюросының мәліметі бойынша азаматтық қызметкерлердің саны шамамен 1,2 миллион адамды құрайды.
Азаматтық қызметшілерге еңбекақы төлеу жүйесі мемлекеттік мекемелер мен кәсіпорындардың барлық жұмыскерлеріне арналған бірыңғай әдістемеге негізделген (Қазақстан Республикасы Үкіметінің 2015 жылғы 31 желтоқсандағы №1193 қаулысы).
Анықтама ретінде: азаматтық қызметшілердің лауазымдары функционалдық блоктар бойынша жіктеледі: А блогы – басқарушы персонал; В блогы – негізгі персонал; 
С блогы – әкімшілік персонал; D блогы – көмекші персонал.
Азаматтық қызметшінің лауазымдық жалақысы негізгі лауазымдық айлықақыдан және лауазымдардың функционалдық блокқа жатқызуына және мамандық бойынша жұмыс өтіліне байланысты бекітілген тиісті коэффициенттерден қалыптасады.
Бүгінгі күні Еңбек және халықты әлеуметтік қорғау министрлігі Дүниежүзілік банкпен бірлесіп, азаматтық қызметшілерге еңбекақы төлеу жүйесін одан әрі жетілдіру мақсатында зерттеу жүргізіп жатыр.
Өз кезегінде, квазимемлекеттік сектордың акционерлік қоғамдарының (бұдан әрі – АҚ) қызметі «Акционерлік қоғамдар туралы» Заңмен реттеледі.
АҚ қызметкерлеріне еңбекақы төлеудің шарттары мен тәртібі ұйымдардың ішкі құжаттарымен реттеледі.
АҚ қызметкерлеріне еңбекақы төлеу «Акционерлік қоғамдар туралы» Заңның 53-бабына сәйкес Директорлар кеңесі бекітетін тиісті қаржы жылына арналған даму жоспарларында көзделген қаражат есебінен жүзеге асырылады.
Тұтастай алғанда, КМС қызметкерлерінің еңбекақысы еңбек нарығындағы (қаржы және сақтандыру секторы, медицина саласы, IT дамыту нарығы және т.б.) жалақы деңгейін талдауды ескере отырып белгіленеді.
Бүгінгі таңда Үкімет мемлекеттік және азаматтық қызметшілердің, әлуетті блок қызметкерлерінің еңбегіне ақы төлеу жүйесін одан әрі жетілдіру бойынша жүйелі жұмыстар жүргізуде.
Жүргізілген жұмыстардың қорытындысы бойынша Парламент Мәжілісіне тиісті ақпарат ұсынылатын болады.


Ә. Смайылов
Қазақстан Республикасы                                                                    М.Т. Тәкиев
Парламенті Мәжілісінің депутаттары,                                       Т.М. Савельева
«AMANAT» партиясы фракциясының мүшелері              Ж.Д. Сүлейменова

